Atlanta Thrashers

Atlanta Thrashers je bývalý hokejový klub NHL, ktorý sídlil v Atlante v americkom štáte Georgia.

Atlanta Thrashers hral v Juhovýchodnej divízii Východnej konferencie. V NHL hral od sezóny 1999/00 a žiadne výraznejšie úspechy nezaznamenal.
Pre dlhotrvajúce finančné problémy sa klub v roku 2011 presťahoval do kanadského Winnipegu. 

 História 
 Atlanta Flames 
História hokeja v Atlante v NHL sa píše od 6. júla 1972. Vtedy skupina obchodníkov zo štátu Georgia na čele s Tomom Cousinsom dostala licenciu pre vstup tímu do NHL. Prezývku Flames si na hlasovaní zvolili kompetentní a o niekoľko dní potom vzniklo aj logo Atlanty Flames. Pozostávalo z veľkého horiaceho písmena A. Počas svojej osemročnej existencie hral tím Atlanty Flames v aréne Omni Coliseum (dnes CNN Center) s kapacitou 15 141 miest. Omni Coliseum bol aj stánkom basketbalového tímu Atlanta Hawks. Plamene sa však v roku 1980 presťahovali kvôli nízkej návštevnosti do Calgary. 

 Atlanta Thrashers 
Takmer 2 desaťročia Atlanta (a vlastne celá Georgia) čakala na špičkový hokej, ale až v rámci zvyšovania počtu tímov NHL na tridsať v roku 1997 bol, presne 25. júna, položený základ nového tímu, tentokrát s názvom Atlanta Thrashers. O názve tímu bolo rozhodnuté 16. februára 1998 a prvá sezóna bola naplánovaná na roky 1999/2000. Dva mesiace na to, bolo odhalené logo Atlanty Thrashers. 363 dní po rozhodnutí o zaradení Atlanty do kolotoča NHL bol zvolený generálny manažér ktorým sa stal Don Waddell, vtedy druhý najmladší generálny manažér v NHL, no aj tak dvojnásobný držiteľ Stanley Cupu ako asistent generálneho manažéra. Trénerom sa stal Curt Fraser.

Dôležitým dňom bol aj 2. február 1999,  vtedy sa dostavala nová aréna pre Atlantu, a dostala názov podľa výrobcu elektroniky Philips. V marci Alanta podpísala zmluvu s výrobcom hokejovej výstroje s firmou CCM, ktorá sa postarala aj o dizajn dresov. Vo vstupnom drafte mala Atlanta právo vyberať ako prvá. Vybrala si čecha Patrika Štefana. Ďalej draftovala Luka Sellarsa, Zdenka Blatného, Davida Kaczowkam, Roba Zeppa, Dereka MacKenzieho, Yuriho Dobryshkina, Stephana Babyho, Garneta Exelbyho, Tommiho Santala a Raya DiLaura. Svoj prvý zápas (prípravný) Atlanta odohrala 11. septembra v roku 1999 z Nashvillom, vyhrala 3:2. O týždeň prešla krstom i Philips Arena, premiéra však nevyšla, keď z newyorskými rangers prehrala 2:3 po predĺžení. 

 Sezóna 1999/2000 
O prvý gól Atlanty v novšej histórii sa postaral Kelly Buchberger 2. októbra 1999 v druhej tretine zápasu s New Jersey Devils (čas 31:26), ktorý však bol jediným strelcom tímu. Atlanta prehrala 1:4. Prvý bod prišiel o sedem dní za remízu 5:5 s Buffalom a prvé víťazstvo (dokonca sa čistým kontom brankára Damiana Rhodesa) prišlo v zápase 14. októbra s ostrovanmi z New Yorku. Prvého domáceho víťazstva sa Atlanta dočkala 26. októbra, keď zvíťazila pomerom 2:1 nad Calgary Flames bývalou Atlantou Flames). V prvej sezóne však Atlanta Thrashers skončila na poslednom mieste, jediným pozitívom bol počet divákov - priemerne 17 205 divákov na zápas.

 Sezóna 2000/01 
Kvôli resp. vďaka poslednému miestu však Atlantu získala právo vyberať v drafte ako druhá. Vybrala si Danyho Heatleyho. A ako sa ukázalo bola to skvelá voľba. Ďalším vyznamenaním hráčov Atlanty bolo to, že do All-star výberu Severnej Ameriky bol vybraný Donald Audette hráč Atlanty. Bol prvým hráčom Atlanty ktorému sa to podarilo. Sezóna 2000/2001 bola už o niečo úspešnejšia. Atlanta získala 60 bodov a v celkovej tabuľke NHL skončila 28.

 Sezóna 2001/02 
Pred nasledujúcou sezónu prišiel na rad ako inak draft. Atlanta mala právo vyberať ako prvá a vybrala si ruského supertalenta Iliu Kovaľčuka. Ten spravil s Heatleym skvelú dvojicu. Spolu v sezóne získali 119 bodov, čo je úctyhodné. Vyznamenaný Calder Trophy však mohol byť iba jeden. A bol ním Dany Heatley. Ale ani duo Heatley-Kovaľčuk nezabránilo tomu, aby Atlanta bola posledným tímom v NHL.

 Sezóna 2002/03 
V rovnakej úlohe outsidera vstupovala Atlanta do ďalšej sezóne. V drafte si v prvom kole vybrala fínskeho brankára Kariho Lehtonena a amerického útočníka Jima Slatera. Ani predsezónne nákupy McEacherna, Kozlova, Kruppa a Odgersa nevyústili v lepšie výsledky a tak generálny manažér Don Waddell bol nútený prvýkrát v histórii klubu vymeniť trénera. Odvolal Curta Frasera a jeho asistenta Tima Bothwella a angažoval Boba Hartleyho. 2. februára 2003 však prišla veľká chvíľa Danyho Heatlyho. V All-stars game ako nováčik strelil 4 góly a to sa nepodarilo ani takým velikánom ako Gretzkey či Lemieux. Nakoniec sezóna bola pre Atlantu vcelku úspešná. Skončila najlepšie v doterajšej histórii a tak sa odlepila z najhorších pozícii. 

 Sezóna 2003/04 
Sezóna 2003/04 nemohla začať horšie, keďže na následky zranení pri autonehode zomrel hráč Dan Snyder. Nehodu spôsobil Dany Heatley, keď nezvládol riadenie pri rýchlosti 130 km/h a narazil do stĺpa. Heatleymu hrozilo až 15 ročné väzenie, no nakoniec musel absolvovať iba 150 prednášok o nebezpečnosti rýchlej jazdy. Paradoxne Snyderov otec je hlavný človek, vďaka ktorému Heatley nešiel do väzenia. Graham Snyder totiž Heatleymu odpustil jeho čin. V sezóne 2003/2004 keď Atlanta oslavovala päťročnicu, sa ukázali aj nové dresy Atlanty. Boli to svetlomodré dresy, ktoré dnes využíva na domáce zápasy. Prvýkrát v nich vykorčuľovala na ľad 25. novembra 2003 v zápase proti Ottawe. Sezóna, ktorá sa hrozne začala nakoniec vcelku úspešne skončila. Atlanta opäť zlepšila maximum z minulej sezóny a získala 78 bodov. 

 Lockout 
Lockout mohol mrzieť obyvateľov Atlanty dvojnásobne. Malo sa tu uskutočniť All-stars game. Ale nekonalo sa kvôli štrajku a takmer nekonečným hádkam medzi NHL a NHLPA. V drafte si Atlanta z desiateho miesta vybrala Borisa Valábika. 

 Sezóna 2005/06 
Na začiatku novej sezóny bol Dany Heatley vymenený do Ottawy za de Vriesa a Mariána Hossu. Výmena bola dosť prekvapujúca, najmä ak Hossa deň predtým podpísal s Ottawou nový kontrakt, čím sa vyhol arbitráži. Za výmenou bola požiadavka Heatlyho, ktorý chcel kvôli spomienkam na nehodu z Atlanty odísť. Niektorí ľudia to považujú za najväčší prestup NHL v tej sezóne. Navyše fakt, že deň pred výmenou sa Hossa vyhol arbitráži, tým že podpísal zmluvu s Ottawou bol zarážajúci. Heatley bol v Ottawe úspešný, získal 103 bodov, čo bolo jeho maximum, zatiaľ čo Hossa 92 a de Vries 34. Najhoršie pre Atlantu však bolo, že Hossa chcel o 2 milióny viac ako Heatley.  Atlanta získala v sezóne 90 bodov, čo bolo jej maximum.

 Sezóna 2006/07 
Atlantský Thrashers začala sezónu 2006–07 s najvyššími očakávaniami v histórii. Ale pred sezónou neudržali Marca Savarda, ktorý odišiel do Bostonu. Nahradiť ho mali Steve Rucchin, Niko Kapanen a Jon Sim. Prvé play-off v histórii Thrashers zaistil dobrými výkonmi útočníci Marián Hossa, Ilia Kovaľčuk a fínsky brankár Kari Lehtonen. V Juhovýchodnej divízii obsadili 1. miesto zo ziskom 97 bodmi, čo je stále klubové maximum tímu. Marián Hossa ovládol klubové bodovania tímu zo ziskom 100 bodov za 43 gólov a 57 asistenciami. Do play-off postúpili z tretieho miesta a stretli sa v prvom kole proti New Yorku Rangers. Séria netrvala dlho, lebo Atlanta podľahla hladko 4-0 na zápasy.

 Klubové rekordy 
Najviac gólov v sezóne: Ilia Kovaľčuk, 52 (2005--06), (2007–08)
Najviac asistencií v sezóne: Marc Savard, 69 (2005–06)
Najviac bodov v sezóne: Marián Hossa, 100 (2006–07)
Najviac trestných minút v sezóne: Jeff Odgers, 226 (2000–01)
Najviac bodov v sezóne medzi obrancami: Ron Hainsey, 39 (2008–09)
Najviac bodov v sezóne medzi nováčikmi: Dany Heatley, 67 (2001–02)
Najviac víťazstiev v sezóne: Kari Lehtonen, 34 (2006-07)

 Lídri v počte odchytaných zápasov v základnej časti 
Vysvetlivky: Z = Zápasy, V = výhry, GAA = priemer inkasovaných gólov na zápas, S% = percentuálna úsepšnosť zákrokov

Štatistiky sa vzťahujú na výkony brankárov iba v rámci pôsobenia v organizácii Atlanta Thrashers (minimálny počet odchytaných zápasov pre zaradenie do tabuľky je 20). 
náhľad|Kari Lehtonen v drese Thrashers.
BrankárNárZVGAAS%Rok pôsobeniaKari Lehtonen204942.8791,2%2003-2009Pasi Nurminen125482.8790,4%2001-2004Ondřej Pavelec119413.0390,8%2007-2011Milan Hnilička117293.3090,1%2000-2003Johan Hedberg116483.1290,0%2006-2010Damian Rhoades81143.6088,9%1999-2002Norm Maracle4663.4689,0%1999-2002Byron Dafoe3593.7388,1%2002-2004Chris Mason33133.3989,2%2010-2011Michael Garnett24103.4588,5%2005-2006
náhľad|Johan Hedberg v drese Thrashers.

 Lídri v počte odchytaných zápasov v Play-Off 
Vysvetlivky: Z = Zápasy, V = výhry, GAA = priemer inkasovaných gólov na zápas, S% = percentuálna úsepšnosť zákrokov

Štatistiky sa vzťahujú na výkony brankárov iba v rámci pôsobenia v organizácii Atlanta Thrashers
BrankárNárZVGAAS%Johan Hedberg202.5692,8%Kari Lehtonen205.5984,9%

 Sezóny 

Legenda: Z = Zápasy, V = Víťazstvá, P = Prehry, R = Remízy, PP = Prehry po predĺžení, GS = Góly strelené, GI = Góly inkasované, TM = Trestné minúty

Sezóna  Z  V  P  R  PP  Body  GS  GI  TM  Umiestnenie v divízii  Play-off 2004/05 Sezóna zrušená kvôli lockoutu. 2005/061  82  41  33  — 8 90  281  275  1318  3., Juhovýchodná  Nepostúpili 2006/07  82  43  28  —  11  97  246  245  1097  1., Juhovýchodná  Prehrali v štvrťfinále konferencie 0:4 s New York Rangers  2007/08  82  34  40  —  8  76  216  272  1057  4., Juhovýchodná  Nepostúpili 2008/09  82  35  41  —  6  76  257  280  1244  4., Juhovýchodná  Nepostúpili

1 V sezóne 2005/06 bola zmena pravidiel, ktorá nariaďovala, že i po nerozhodnom výsledku po predĺžení neskončí zápas a nasledujú samostatné nájazdy. Preto od tejto sezóny neboli možné remízy.

 Kapitáni 
 Kelly Buchberger, 1999–2000 
 Steve Staios, 2000–01 
 Ray Ferraro, 2001–02 
 Shawn McEachern, 2002–04 
 Bez kapitána 2004-05 (lockout) 
 Scott Mellanby, 2005–07 
 Bobby Holik, 2007–08 
 Bez kapitána 2008-09
 Ilia Kovaľčuk, 2009-2010 

 Trofeje a ocenenia 
Calder Memorial Trophy
 Dany Heatley: 2001-2002

Maurice Richard Trophy
 Ilia Kovaľčuk: 2003-2004

 Individuálne rekordy 
 Historické kanadské bodovanie 

Legenda: Poz = Pozícia; Z = Odohraté zápasy; G = Góly; A = Asistencie; B = Body; B/Z = Priemer bodu na zápas; * = Hráč je stále v organizácii Thrashers

 Body Góly Asistencie Hráč  Poz  Z  G  A  B  B/Z Ilia Kovaľčuk  ĽK  562  311  270  581  1.02 Viačeslav Kozlov*  ĽK  504  141  262  403  0.81 Marián Hossa  PK  222  108  140  248  1.11 Marc Savard  C  184  63  133  196  1.07 Dany Heatley  PK  190  80  101  181  0.95 Patrik Štefan  C  413  59  118  177  0.43 Ray Ferraro  C  223  56  91  147  0.66 Todd White*  C  172  39  78  117  0.71 Andrew Brunette  ĽK  158  38  71  109  0.69 Yannick Tremblay  O  300  33  74  107  0.36 Hráči  Poz  G Ilia Kovaľčuk  ĽK  311 Viačeslav Kozlov*  ĽK  141 Marián Hossa  PK  108 Dany Heatley  PK  80 Marc Savard  C  63 Patrik Štefan  C  59 Ray Ferraro  C  56 Bobby Holík  C  41 Todd White*  PK  39 Bryan Little*  ĽK  38 Hráč  Poz  A Ilia Kovaľčuk  ĽK  270 Viačeslav Kozlov*  ĽK  262 Marián Hossa  PK  140 Marc Savard  C  133 Patrik Štefan  C  118 Dany Heatley  PK  101 Ray Ferraro  C  91 František Kaberle  O  82 Todd White*  ĽK  78 Yannick Tremblay  O  74

 Voľby v prvom kole draftu 
 1999: Patrik Štefan (1. celkovo)
 2000: Dany Heatley (2. celkovo)
 2001: Ilia Kovaľčuk (1. celkovo)
 2002: Kari Lehtonen (2. celkovo) & Jim Slater (30. celkovo)
 2003: Braydon Coburn (8. celkovo)
 2004: Boris Valábik (10. celkovo)
 2005: Alex Bourret (16. celkovo)
 2006: Bryan Little (12. celkovo)
 2007: bez výberu v prvom kole
 2008: Zach Bogosian (3. celkovo) & Daultan Leveille (29. celkovo)
 2009: Evander Kane (4. celkovo)

 História bránkoviska 
+SezónaPrvý brankárDruhý brankárTretí brankárŠtvrtý brankárPiaty brankár1999/2000Norm MaracleDamian RhodesScott FankhouserScott Langkow Rick Tabaracci2000/2001Damian RhodesMilan Hnilička Norm MaracleScott Fankhouser -2001/2002Milan Hnilička Damian RhodesPasi NurminenFréderic CassiviNorm Maracle 2002/2003Pasi NurminenMilan Hnilička Byron DafoeFréderic Cassivi -2003/2004Pasi NurminenByron DafoeKari Lehtonen - -2004/20052005/2006Kari LehtonenMichael GarnettMike DunhamAdam Berkhoel  Steve Shields2006/2007Kari LehtonenJohan Hedberg - - -2007/2008Kari LehtonenJohan HedbergOndřej Pavelec - -2008/2009Kari LehtonenJohan HedbergOndřej PavelecDan Turple -2009/2010Johan HedbergOndřej Pavelec - - -2010/2011Ondřej PavelecChris MasonPeter ManninoDrew MacIntyre   -

 Referencie 

 Iné projekty 


Kategória:Bývalé kluby NHL
Kategória:Hokejové kluby USA
Kategória:Šport v Atlante